అలాస్కా
అమెరికా సంయుక్త రాష్ట్రాలలో వైశాల్యంలో అలాస్కా అతి పెద్ద రాష్ట్రం. అలాస్కా వైశాల్యం 586, 412 చదరపు మైళ్ళు (1, 518, 800 చదరపు కిలోమీటర్లు) . ఇది దాని తరువాతి అతి పెద్ద రాష్ట్రమైన టెక్సస్ కంటే రెండింతలు పెద్దది. అలాగే 18 స్వతంత్ర ప్రతిపత్తి కలిగిన దేశాలకంటే వైశాల్యంలో పెద్దది. జలభాగంతో చేర్చిన అలాస్కా భూభాగం తరువాతి మూడు అతి పెద్ద రాష్ట్రాలు అయిన టెక్సస్, కాలిఫోర్నియా మరియు మొంటానా ల మొత్తం భూభాగం కంటే అధికంగా ఉంటుంది. అలాగే యు.ఎస్ 22 అతి చిన్న రాష్ట్రాల మొత్త భూభాగం కంటే అధికంగా ఉంటుంది.
అలాస్కా
అలాస్కాలో మొత్తం 5.2% మంది ప్రజలు రాష్ట్రంలోని 22 స్థానిక భాషలలో ఒక దానిని మాట్లాడుతున్నారని అంచనా. వీటిని స్థానిక భాషలుగా వ్యవహరిస్తున్నారు. ఈ దేశీయ భాషలు ఎస్కిమో-అల్యూట్ మరియు నా-డేనే అనబడే రెండు ప్రధాన భాషా జాతులకు చెందినవి. ఈ రెండు ప్రధాన భాషలకు పుట్టిల్లు ఉత్తర అమెరికా. సమీపకాలంలో ఉత్తర అమెరికా బేరింగ్ లాండ్ బ్రిడ్జ్ దారిలో ఏర్పరచుకున్న వలస సాక్ష్యంగా అలాస్కాను ఖండాతర కూడలిగా భావిస్తున్నారు.
కలిఫోర్నియా, ఒరెగాన్ లా అలాస్కా కూడా పసిఫిక్ వాయవ్య రాష్ట్రాలలో ఒకటిగా గుర్తించబడుతుంది. అలాగే యు.ఎస్ రాష్ట్రాలలో అత్యంత తక్కువగా మతవిశ్వాసం ఉన్న రాష్ట్రంగా భావించబడుతుంది. మతవిశ్వానికి సంబంధించిన విషయసేకరణ ఆధారాలను అనుసరించి 39% అలాస్కావాసులు మాత్రమే మతపరమైన సమావేశాలలో పాల్గొంటున్నట్లు భావిస్తున్నారు. ఎవాంజెలికల్ ప్రొటెస్టెంట్ సభ్యుల సంఖ్య 78, 070., రోమన్ కాథలిక్కుల సంఖ్య 54, 359 ప్రధాన ప్రొటెస్టెంట్ల సంఖ్య 37, 156 అలాగే సదరన్ బాప్టిస్టుల సంఖ్య 22, 959. 
49 ఆలయాలు మరియు 50, 000 మంది విశ్వాసకులు కలిగిన ఈస్టర్న్ ఆర్థ్డడా క్స్ ఉన్నారు. అలాస్కా స్థానికుల మధ్య ప్రారంభంలో రష్యన్ వలస సామ్రాజ్య స్థాపన మరియు మిషనరీ ప్రవేశమే ఇందుకు కారణం.